paragraph_text: Naredne sezone zabilježio je već 26 nastupa uz 3 pogotka, da bi s vremenom došao do sigurne pozicije u prvih 11. Na ljeto 2006. godine bio je visoko na listi želja splitskog Hajduka, a i neki inozemnih klubova, međutim ostao je u Koprivnici. Pod vodstvom Elvisa Scorije igrao je sve bolje, s obzirom na to da trener Koprivničana ima puno povjerenje uprave kluba i dovoljno dugo uigrava momčad, iskazao se sjanim driblingom, i probojnošću. Sve je kulminiralo u proljeće 2007. kada je Vručina redovito među najboljim igračima kola, i od njegove prodaje koja se planira za ovo ljeto, očekuje se rekordna zarada za klub. Sam igrač izjavio je kako u obzir dolaze samo ponude iz inozemstva.